b'\n_START_ARTICLE_\nAlexandria, Egipt\n_START_SECTION_\nIstorie\n_START_PARAGRAPH_\n\xc3\x8entemeiat \xc3\xaen jurul anului 332 \xc3\xae.Hr. de Alexandru cel Mare, sediu al st\xc4\x83p\xc3\xa2nirii \xc3\xaencep\xc3\xa2nd din vremea lui Ptolemeu I 322-285 \xc3\xae.C., Alexandria nu a \xc3\xaencetat s\xc4\x83 se dezvolte \xc3\xaen toat\xc4\x83 perioada greco-roman\xc4\x83. \xc3\x8enc\xc4\x83 din vremea regilor Ptolomeu II \xc8\x99i III era un bogat ora\xc8\x99 comercial \xc8\x99i un renumit centru cultural. \xc3\x8en timpul cuceririi arabe, ora\xc8\x99ul intr\xc4\x83 \xc3\xaen declin, ced\xc3\xa2nd locul cet\xc4\x83\xc8\x9bii Rosette \xc8\x99i \xc3\xae\xc8\x99i reia locul de frunte abia \xc3\xaen epoca lui Mehmet-Ali._NEWLINE_Alexandria ocup\xc4\x83 un istm st\xc3\xa2ncos, \xc3\xaengust, situat \xc3\xaentre Marea Mediteran\xc4\x83 \xc8\x99i lacul Mariut. Ora\xc8\x99ul vechi este \xc3\xaengropat sub ora\xc8\x99ul modern \xc8\x99i arheologia alexandrin\xc4\x83 progreseaz\xc4\x83 mai ales cu ocazia lucr\xc4\x83rilor urbanistice. Pe de alt\xc4\x83 parte, scufundarea unei f\xc3\xa2\xc8\x99ii de litoral a f\xc4\x83cut s\xc4\x83 dispar\xc4\x83 sub ap\xc4\x83 cea mai mare parte din cl\xc4\x83dirile elenistice: nu se mai v\xc4\x83d nici Farul nici Biblioteca, nici Muzeul. Pe insula Pharos din fata tarmului Alexandriei a existat in Antichitate un far inalt de 135 m, fiind cea mai inalta cladire din acea epoca si cunoscut in istorie ca a 7-a minune a Antichitatii: \xe2\x80\x9cFarul din Alexandria\xe2\x80\x9d. In virful sau se gasea statuia lui Poseidon, inalta de 7 m. "Biblioteca" din Alexandria a fost cea mai mare biblioteca a Antichitatii, cu 900.000 de pergamente. Aici lucrau filozofi, matematicieni, poeti, medici. Ei au pus bazele calendarului iulian si ale geometriei moderne. Se mai pot vizita \xc3\xaenc\xc4\x83 Serapeumul cu marea sa coloan\xc4\x83 numit\xc4\x83 "a lui Pompei" \xc8\x99i subteranele sale, mormintele cu etaj de la Com es-Sugafa \xc8\x99i c\xc3\xa2teva edificii r\xc4\x83sp\xc3\xa2ndite prin ora\xc8\x99ul modern. La Muzeul Argeologic din Alexandria se pot urm\xc4\x83ri \xc3\xaentre monumentele strict egiptene \xc8\x99i vasele \xc8\x99i tanagrelele elenistice, toate \xc3\xaencerc\xc4\x83ri f\xc4\x83cute de arti\xc8\x99ti \xe2\x80\x94 cu pre\xc8\x9bul unui uimitor sincretism \xc8\x99i c\xc3\xa2teodat\xc4\x83 a unui penibil prost gust \xe2\x80\x94 de a \xc3\xaemp\xc4\x83ca stilurile \xc8\x99i ideile religioase ale Orientului cu cele ale Occidentului. Se mai pot vedea monumente ale comunit\xc4\x83\xc8\x9bii ebraice, care a fost \xc3\xaentotdeauna important\xc4\x83, \xc8\x99i vestigii cre\xc8\x99tine.'